CELEX: C2004/228/43
Language: sl
Date: 2004-09-11 00:00:00
Title: Zadeva C-265/04: Predlog za sprejem predhodne odločbe na podlagi sklepa Kammarrätten i Sundsvall (Švedska) z dne 17. junija 2004 v zadevi Margareta Bouanich proti Skatteverket

11.9.2004   
            
            
               SL
            
            
               Uradni list Evropske unije
            
            
               C 228/22
            
         Predlog za sprejem predhodne odločbe na podlagi sklepa Kammarrätten i Sundsvall (Švedska) z dne 17. junija 2004 v zadevi Margareta Bouanich proti Skatteverket
   (Zadeva C-265/04)
   (2004/C 228/43)
   Kammarrätten i Sundsvall (Drugostopenjsko upravno sodišče iz Sundsvalla) (Švedska) je s sklepom z dne 17. junija 2004 v zadevi Margareta Bouanich proti Skatteverket (lokalni davčni urad), ki ga je sodno tajništvo prejelo dne 24. junija 2004, Sodišču Evropskih skupnosti predložil predlog za sprejem predhodne odločbe.
   Kammaratten i Sundsvall predlaga Sodišču, da odloči o naslednjih vprašanjih:
   
               1)
            
            
               Ali člena 56 in 58 ES dovoljujeta državi članici, da na enak način kot dividendo obdavči izplačane zneske za povratni nakup delnic, ki ga s ciljem njihovega umika izvede delniška družba s sedežem v državi članici, brez pravice do odbitka stroška pridobitve teh delnic, če je znesek izplačan delničarju, ki nima bivališča oziroma prebivališča v tej državi članici, medtem ko je znesek za povratni nakup delnic s strani iste delniške družbe, izplačan delničarju, ki ima bivališče oziroma prebivališče v tej državi članici, obdavčen kot kapitalski dobiček s pravico do odbitka stroška pridobitve teh delnic?
            
         
               2)
            
            
               Če je odgovor na prvo vprašanje negativen: če Sporazum o izogibanju dvojne obdavčitve med državo članico, v kateri je sedež delniške družbe in državo članico, v kateri ima delničar bivališče, upoštevajoč komentar Vzorčnega sporazuma o obdavčenju OECD, določa stopnjo obdavčitve, ki je nižja od tiste, ki velja za zneske za povratni nakup delnic, izplačane delničarju v prvi državi članici ter delničarju v drugi državi članici in tudi dovoljuje odbitek zneska nominalne vrednosti pridobljenih delnic; ali v teh okoliščinah člena iz prejšnjega vprašanja dovoljujeta državi članici uporabo zgoraj omenjene ureditve?
            
         
               3)
            
            
               Ali člena 43 in 48 ES dovoljujeta državi članici uporabo zgoraj omenjene ureditve?